
Ajánlás Huszthy Bálint hallgató számára a Pro Scientia Aranyérem elnyeréséhez



T. OTDT Bizottság!

Huszthy Bálint, jelenleg a PPKE BTK magyar-olasz szakos MA-s hallgatója (MA-s hallgatóként most a 3. félévet járja). A sokoldalú fiatalember az olasz nyelvészeti kérdésekben kiemelkedő képességű. A XXX. Jubileumi OTDK-án, 2011-ben I. helyezést ért el a Nyelvészeti Szekcióban, a XXXI. OTDK-án, 2013-ban a Nyelvtudomány – Szövegtan, stilisztika, alkalmazott nyelvészet Szekcióban pedig a Magyar Nyelvtudományi Társaság Különdíját nyerte el.

Szorgalmas, invenciózus, tehetséges hallgatóként kétszer nyerte el a Magyar Köztársasági Ösztöndíjat (2009-10-ben és 2012-13-ban), valamint az évente csak egy hallgatónak juttatott legnagyobb Pázmány egyetemi elismerést, a Kopits-ösztöndíjat is megkapta 2012-13-ban. 

Számos külföldi ösztöndíjat nyert el: Nápolyban Erasmus-ösztöndíjjal tanult fél évig, majd egyhónapos vagy néhány hetes (téli és nyári egyetemi kurzusokon), ösztöndíjakkal volt Olaszországban, Svájcban – összesen 6 alkalommal – és hazánkban is 2 alkalommal, ez utóbbi esetekben nemcsak hallgatóként, ill. előadóként, hanem szervezőként is. 


E kiemelkedően sok ösztöndíj mellett önálló előadóként részt vett – noha Huszthy Bálint még csupán egyetemi hallgató – nemzetközi konferenciákon is: Leidenben, Zágrábban, Bellinzonában, Velencében és Piliscsabán – ezért már több publikációja, díja (fordítói elismerése) is van, illetőleg a zágrábi konferenciai előadása éppen sajtó alatt van. 


A fentiek alapján Huszthy Bálintot, mint tehetséges, szorgalmas, ambiciózus egyetemi hallgatót a lehető legmelegebben ajánlom a Pro Scientia Aranyérem elnyerésére. 

